Сдружение с нестопанска цел „Спелео клуб“
Сдружение „Спелео клуб“ гр. Варна е регистрирано през 2005 г. от активисти на Туристическо дружество „Родни балкани“ и бивши Спелеолози от ТД „Галата“. За негов първи Председател е избран Добри Томов Добрев. В края на 2005 г. Сдружението кандидатства и е прието за колективен член на Българската Федерация по Спелеология и ТД „Родни балкани“. Основната дейност на Сдружението е свързана с проучване на пещерите и карстовите форми и провеждане обучение на кадри за квалификации свързани с дейността.
-климатични изследвания – за температурата в пещерите, въздушните течения и влажността; -хидроложки изследвания – за температурата, дебита и качеството на карстовите води; -археоложки и палеонтоложки изследвания – за откриване останки на животни и хора обитавали пещерите в древността; -биоложки изследвания – за проучване и описание на животинските видове в пещерите; -картиране на пещерните галерии, пропасти и зали – изготвяне на подробни, хоризонтални и надлажни планове на пещерата и описание на вторичните образуванея: сталактити, сталагмити и пещерни бисери, образувани от карстовите води.
Сдружението разполага с подходящата екипировка и дипломирани Иструктори - Спасители, които провеждат съответното обучение. При участие в различни Национални и Регионални прояви до 2009 г., членовете на Сдружението картират 7 нови пещери.
Сдружението е организатор и домакин на Републикански пещерни сборове „Тюленово 2007 и 2008“. По време на проявата са определени GPS координати на 42 пещери и прекартирани 5 водни пещери. Членове на „Спелео клуб“ участват активно в учебно-спасителни акции и екипиране на обекти в Балкански пещерни сборове 2007 и 2008г.
През 2008 г. Сдружението успява да подготви и защити проект финансиран от Община Варна на тема „Методи за изследване на карстовите форми“ и заснима учебен филм / 200 бр. / в помощ на Училищата във Варненска Област. През 2009 г. получава финансиране от Община Варна за проект с название „Помогни на своя град“ за създаване на Доброволчески младежки отряд за съдействие при кризи. В проекта участват 120 ученици от различни Варненски гимназии. Около една трета от тях остават за постоянни членове на отряда. ул. „Преслав“ № 30, тел. 052/ 630 283, e-mail: speleo@mail.bg, GSM 0889 103 647 Споделете вашето мнение